เกม ไฟนอลแฟนตาซี ออกจำหน่ายครั้งแรกเมื่อไหร่?
ไฟนอลแฟนตาซี I
ไฟนอลแฟนตาซี หรือรู้จักกันในนาม ไฟนอลแฟนตาซี I เป็นเกมภาษา หรือ เกมแนว RPG (Role-playing game) ที่สร้างขึ้นโดยฮิโรโนบุ ซากากุจิ ผลิตและจัดจำหน่ายโดย สแควร์ สำหรับเล่นบนเครื่องเกม Nintendo Entertainment System (NES) หรือที่รู้จักกันในนาม แฟมิคอม วางตลาดครั้งแรกใน ญี่ปุ่น เมื่อวันที่ 18 ธันวาคม พ.ศ. 2530 ถือเป็นปฐมบทแห่งตำนาน ไฟนอลแฟนตาซี
ไฟนอลแฟนตาซี XIV
หลังจากเกมได้รับเสียงตอบรับที่แย่ ในเดือนธันวาคม พ.ศ. 2553 โยอิชิ วาดะ ประธานบริษัทสแควร์เอนิกซ์ ได้ประกาศว่าจะมีการเปลี่ยนแปลงทีมพัฒนาเกมนี้ พร้อมกับ ฮิโรมิชิ ทานากะ ได้ประกาศถอนตัวจากการเป็นโปรดิวเซอร์และลาออกจากบริษัทไปทำให้ นาโอกิ โยชิดะ ได้รับตำแหน่งทั้งไดเรกเตอร์และโปรดิวเซอร์ของเกมนี้แทน รวมถึงการเปลี่ยนแปลงตำแหน่งบุคลากรอีกมาก ส่งผลให้เวอร์ชัน เพลย์สเตชัน 3 ที่มีกำหนดออกวางจำหน่ายประมาณ มีนาคม พ.ศ. 2554 ต้องถูกเลื่อนออกไป โยชิดะได้กล่าวว่า เขาหวังว่าเวอร์ชัน เพลย์สเตชัน 3 จะวางจำหน่ายได้เมื่อเกมได้ทำการปรับปรุงเรียบร้อยแล้ว ทั้งนี้บริการให้เล่นฟรี 30 วันแรกได้ขยายเวลาออกไป โดยในระยะแรกได้ขยายเวลาออกไป 2 เดือน และมีการขยายเวลาเพิ่มเติมออกไปอีก เพื่อให้ผู้เล่นได้รับประสบการณ์จากการปรับปรุงตัวเกมของทีมบริหารชุดใหม่ ในที่สุด การเรียกเก็บค่าบริการได้เริ่มขึ้นเมื่อวันที่ 6 มกราคม พ.ศ. 2555 ซึ่งกินเวลามากกว่าหนึ่งปีหลังจากเกมเปิดตัว